Document ID: /roh_data/filtered/fineweb-2-filterrobots_roh.jsonl.gz/69431

La Confederaziun avertescha dad e-mails cun il speditur «Uffizi federal da polizia». Tgi che survegnia in tal e-mail duaja immediat stizzar quel e betg avrir il link en l'e-mail. Quai communitgescha l’Uffizi federal per polizia fedpol.
En quest mail vegn il retschavider infurmà ch'i dettia ina procedura penala encunter el. En quest connex stoppia el lura chargiar documents correspundents. Ma en vardad chargia el giu uschia ina software nuschaivla che blocheschia ses computer. Silsuenter possian ils criminals pretender daners per debloccar il computer.